钦定古今图书集成/历象汇编/岁功典/第005卷 > 《管子》 > 《禁藏篇》
## 钦定古今图书集成/历象汇编/岁功典/第005卷 > 《管子》 > 《禁藏篇》

“当春三月，萩室熯造，钻燧易火，杼井易水，所以去兹
毒也。举春祭，塞久祷，以鱼为牲，以糵为酒，相召，所以
属亲戚也。毋杀畜生，毋拊卵，毋伐木，毋夭英，毋拊竽，

施生谷也。夏赏五德，满爵禄，迁官位，礼孝弟，复贤力”，
所以劝功也。秋行五刑，诛大罪，所以禁淫邪，止盗贼。
冬收五藏，最万物，所以内作民也。四时事备，而民功
百倍矣。故春仁，夏忠，秋急冬闭，顺天之时，约地之宜，
忠人之和。故风雨时，五谷实，草木美多，六畜蕃息，国
富兵强，民材而令行，内无烦扰之政，外无强敌之患
也。